একটি সপ্তাহ রাজধানী পরিগ্রহ করে এব অভিনব রূপ। স্কুল-কলেজের ইউনিফর্ম পরা হাজার হাজার শিশু-কিশোরের পদভারে রাজধানীর রাজপথ কেঁপে উঠে। মুখরিত হয়ে উঠে তাদের নানা শ্লোগানের শব্দে। আমরা নানা ধরণের প্রতিবাদ-বিক্ষোভ দেখে অভ্যস্ত। কিছু একটা উছিলা পেলেই দেখি একদল লোক রাস্তায় নেমে নির্বিচারে গাড়ি ভাংচুর, অগ্নি সংযোগে মেতে ওঠে। তাদের হাতে নিগৃহিত হয় মানুষ। কিন্তু সপ্তাহব্যাপী চলা শিশুদের আন্দোলনে সেরকম কোনো ঘটনা ঘটেনি। আন্দোলনরত শিশুরা একটি গাড়ির কাঁচে হাত দেয় নি, এক টুকরো ইট ছুড়ে মারেনি কারো দিকে। একটি দিয়শলাইয়ের কাঠিও জ¦ালায়নি কোনো কিছু পুড়িয়ে ভস্ব করে দিতে। শিশুদের এ শান্তিপূর্ণ অহিংস আন্দোলন থেকে আমাদের অনেক কিছু শেখার আছে।